Ali Modu Sheriff ya zama shugaban PDP - BBC Hausa
Ali Modu Sheriff ya zama shugaban PDP
http://www.bbc.com/hausa/news/2016/02/160216_new_pdp_emerges
Hakkin mallakar hoto Modu Sheriff Twitter
Babban Kwamitin zartarwa na jam'iyyar PDP a ranar Talata ya bayyana sunan Ali Modu-Sheriff daga jihar Borno a matsayin sabon shugaban jam'iyyar
Ali Modu-Sheriff zai maye gurbin Alhaji Adamu Mu'azu
Wannan shawara da kwamitin zartarwar ya dauka ta biyo bayan mika sunan Sanata Sheriff da gwamnonin PDPn suka yi da kuma mambobin majalisar dokoki da kwamitin amintattu da kwamitin gudanar da ayyuka na jam'iyyar
Wata sanarwa mai dauke da sa hannun Richard Ihediwa mataimaki na musamman ga sakataren yada labaran jam'iyyar, ta ce Sanata Sheriff ya samu mukamin sabon shugaban jam'iyyar na kasa bayan da ya samu kuri'a 60 cikin kuri'u 71 da aka kada
Sanarwar ta kara da cewa lauyan PDP Barrister Emeka Etiaba (SAN) ne ya rantsar da sabon Shugaban jam'iyyar a wani dan kwarkwaryar biki da aka yi a sakatariyar jam'iyyar ta kasa a Abuja.